[{"text_idx": "#000004", "text": "Mae ein rhaglen gyda g39 yn cynnwys cyfres o ddangosiadau ffilm o waith gan yr artistiaid ar y rhestr fer ynghyd a\u0302 Sesiynau Stiwdio Artes Mundi 9 sy\u2019n cynnwys artistiaid ar y rhestr fer a chyfranwyr i\u2019n sgyrsiau \u2018Wrth y bwrdd ...\u2019. Bydd y digwyddiadau hyn yn datblygu yn ystod misoedd yr haf. Dyddiadau i\u2019w cyhoeddi."}, {"text_idx": "#000007", "text": "O\u2019r diwedd, bydd arddangosfa Artes Mundi 9, sy\u2019n dathlu gwaith newydd a phresennol gan rai o artistiaid cyfoes rhyngwladol gorau\u2019r byd, ar agor i\u2019r cyhoedd o ddydd Mercher 19 Mai tan ddydd Sul 5 Medi ar draws Amgueddfa Genedlaethol Caerdydd, Chapter a g39."}, {"text_idx": "#000009", "text": "Yn ogystal a\u0302 gosodwaith fideo amlsianel sydd wedi\u2019i ailgyflunio\u2019n bwerus gan Meiro Koizumi, mae Artes Mundi 9 yn dangos am y tro cyntaf yn y byd weithiau newydd o bwys gan gynnwys gosodwaith ffotograffig Carrie Mae Weems The Push, The Call, The Scream, The Dream, ffilm newydd, About Falling, gan Beatriz Santiago Mun\u0303oz, a chyfres o baentiadau mawr deinamig gan Firelei Ba\u0301ez. Mae gosodwaith ymdrwythol gan Dineo Seshee Bopape sy\u2019n cynnwys cerfluniaeth, arlunio a sain yn defnyddio pridd a chlai o safleoedd sanctaidd Cymreig wedi\u2019u cyfuno a\u0302 phridd o leoliadau eraill ym mhedwar ban byd gan gynnwys I\u0302le de Gore\u0301e, Senegal; afon James, Richmond, Virginia; afon Mississippi, New Orleans; a Choedwig Achimota, Accra, Ghana. Ac mae Prabhakar Pachpute wedi datblygu gosodwaith o baentiadau ar faneri cynfas sy\u2019n parhau a\u0302\u2019i ymdriniaeth a\u0302\u2019r gweithiwr unigol yng nghyd-destun grymoedd corfforaethol ac economaidd mawr."}, {"text_idx": "#000011", "text": "Cymerwch ran yn ein harolwg a rhowch wybod i ni beth yw eich barn?"}]